CELEX: 32020D0663
Language: hu
Date: 2020-05-18 00:00:00
Title: A Tanács (KKBP) 2020/663 határozata (2020. május 18.) a szomáliai kapacitásépítést célzó Európai Uniós misszióról (EUCAP Szomália) szóló 2012/389/KKBP határozat módosításáról

19.5.2020   
               
               
                  HU
               
               
                  Az Európai Unió Hivatalos Lapja
               
               
                  L 157/1
               
            
         A TANÁCS (KKBP) 2020/663 HATÁROZATA
         (2020. május 18.)
         a szomáliai kapacitásépítést célzó Európai Uniós misszióról (EUCAP Szomália) szóló 2012/389/KKBP határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 42. cikke (4) bekezdésére és 43. cikke (2) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2012. július 16-án elfogadta az Afrika szarván a regionális tengeri kapacitásépítést célzó európai uniós misszióról (EUCAP NESTOR [helyesen: EUCAP NESZTÓR]) szóló 2012/389/KKBP határozatot (1).
                  
               
                     (2)
                  
                  
                     A Tanács 2016. december 12-én elfogadta a (KKBP) 2016/2240 határozatot (2), amellyel módosította a misszió megbízatását, hogy az a szomáliai kapacitásépítésre összpontosítson, és a misszió nevét EUCAP Szomáliára változtatta.
                  
               
                     (3)
                  
                  
                     A Tanács 2018. december 10-én elfogadta a 2012/389/KKBP határozat módosításáról szóló (KKBP) 2018/1942 határozatot (3), hogy meghosszabbítsa az EUCAP Szomália megbízatását, és biztosítsa számára a 2019. január 1-jétől 2020. december 31-ig terjedő időszakra vonatkozó pénzügyi referenciaösszeget.
                  
               
                     (4)
                  
                  
                     A Politikai és Biztonsági Bizottság 2020. február 4-én módosította az EUCAP Szomália műveleti tervét, és megállapodott arról, hogy további biztonsági intézkedéseket kell előírni.
                  
               
                     (5)
                  
                  
                     A 2012/389/KKBP határozatot a pénzügyi referenciaösszeg növelésével módosítani kell,
                  
               ELFOGADTA EZT A HATÁROZATOT:
         
            1. cikk
            A 2012/389/KKBP határozat 13. cikkének (1) bekezdésében a hetedik albekezdés helyébe a következő szöveg lép:
            
               „Az EUCAP Szomáliával kapcsolatos kiadások fedezésére szolgáló pénzügyi referenciaösszeg a 2019. január 1-jétől 2020. december 31-ig terjedő időszakra 71 189 005,32 EUR.”
            
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. május 18-án.
            
               
                  a Tanács részéről
               
               
                  az elnök
               
               G. GRLIĆ RADMAN
            
         
         
            (1)  A Tanács 2012/389/KKBP határozata (2012. július 16.) a szomáliai kapacitásépítést célzó európai uniós misszióról (EUCAP Szomália) (HL L 187., 2012.7.17., 40. o.).
         
            (2)  A Tanács (KKBP) 2016/2240 határozata (2016. december 12.) az Afrika szarván a regionális tengeri kapacitásépítést célzó európai uniós misszióról (EUCAP NESZTÓR) szóló 2012/389/KKBP határozat módosításáról (HL L 337., 2016.12.13., 18. o.).
         
            (3)  A Tanács (KKBP) 2018/1942 határozata (2018. december 10.) a szomáliai kapacitásépítést célzó európai uniós misszióról (EUCAP Szomália) szóló 2012/389/KKBP határozat hatályának meghosszabbításáról és módosításáról (HL L 314., 2018.12.11., 56. o.).